El 3 de gener finalitza el termini de presentació d'ofertes per a l'arrendament de la cafeteria de la Pèrgola del Triangle Umbral
21 de desembre 2021

![](/media/2d2jebbf/c_2pergola.jpg?width=850&height=566.9886363636364)

L'Ajuntament de Sagunt ha invertit 45.962,70 € (IVA inclòs) en les obres de rehabilitació del bar cafeteria ‘La Pèrgola’, situat en el Triangle Umbral del Port de Sagunt. En relació a eixa instal·lació, a través del departament de Patrimoni Municipal, s'ha tret a licitació el seu arrendament. D'eixa manera, totes les persones i empreses interessades a optar a esta licitació tindran de termini per a presentar les sol·licituds fins al dilluns 3 de gener de 2022.

El tràmit es podrà realitzar a través de la [Plataforma de Contractació del Sector Públic](https://contrataciondelestado.es/wps/portal/!ut/p/b1/jY7LDoIwFES_xS-4l7YUWPJuCQrKQ-mGdGEMhsfG-P1W41ZkdpOckxlQ0FmMMtehrufBBdSsn8NNP4Zl1uO7K96zuAjDRBB0KxohyaOm4cLU1DZAtwaQbb5NQ9ZmbckrmSJKkUR5Y9lG59t8_BEf__lnUOsI-QJrFz_AyoeDWKYrdAZzer-Nj770KBbByQxl5b4uU2IhMqihC2BSY5J48s60v3sBjcurAA!!/dl4/d5/L2dBISEvZ0FBIS9nQSEh/pw/Z7_AVEQAI930OBRD02JPMTPG21004/act/id=0/p=javax.servlet.include.path_info=QCPjspQCPbusquedaQCPFormularioBusqueda.jsp/501336521849/-/), entrant en la secció de ‘Licitacions’ i buscant el número 485626F.

La regidora de Patrimoni Municipal, Ana María Quesada, ha explicat que: «**Per fi, després de molt de temps de treball, podem dir que traiem a licitació l'arrendament de la cafeteria de la Pèrgola, en el Triangle Umbral. És un servici llargament demandat i sol·licitat sempre, per eixa raó entenem que és necessari que estiga obert. A més, està en un entorn únic**».

Els criteris d'adjudicació es basen en el preu i en tres millores. La renda anual mínima haurà de ser 24.684,91 € anuals + IVA (21%), a l'alça. I, pel que fa a l'horari d'obertura i de tancament, la cafeteria s'obrirà diàriament, inclosos dissabtes, diumenges i festius, com a mínim, de 10.00 a 21.00 hores a l'hivern i fins a la 1.30 de la matinada a l'estiu. Per vacacions, descans del personal, malaltia o similars, es podrà autoritzar el tancament de les instal·lacions durant un màxim de 15 dies a l'any.

En eixe sentit, la regidora ha animat totes les persones interessades a presentar-se a la licitació i «**espera que siga una molt bona persona qui acabe gestionant La Pèrgola, d'una manera adequada i sempre amb la intenció de donar el millor servici possible a la població del nostre municipi**».

Les obres que es van efectuar en el bar-cafeteria es va centrar principalment en els lavabos, en la reparació i substitució dels revestiments horitzontals i verticals, així com de la fusteria exterior i interior. També, en la instal·lació de lampisteria i electricitat, tancament de les terrasses i l'ampliació del seu sòl. A més, s'ha construït una rampa d'accés i s'ha reparat la xarxa d'evacuació d'aigües residuals i la instal·lació de gas, entre altres actuacions.

*   [](http://www.facebook.com/sharer.php?u=https://aytosagunto.es/va/actualitat/el-3-de-gener-finalitza-el-termini-de-presentacio-d-ofertes-per-a-l-arrendament-de-la-cafeteria-de-la-pergola-del-triangle-umbral/ "Facebook")
*   [](http://twitter.com/share?url=https://aytosagunto.es/va/actualitat/el-3-de-gener-finalitza-el-termini-de-presentacio-d-ofertes-per-a-l-arrendament-de-la-cafeteria-de-la-pergola-del-triangle-umbral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-3-de-gener-finalitza-el-termini-de-presentacio-d-ofertes-per-a-l-arrendament-de-la-cafeteria-de-la-pergola-del-triangle-umbral/ "Linked In")
*   [](mailto:?body=https://aytosagunto.es/va/actualitat/el-3-de-gener-finalitza-el-termini-de-presentacio-d-ofertes-per-a-l-arrendament-de-la-cafeteria-de-la-pergola-del-triangle-umbral/)